cyanic-selkie/wikianc huggingface dataset:
Meet Joe Black
Sinopse
William Parrish (Anthony Hopkins) é un poderoso magnate cuxa vida se ve alterada pola chegada dun misterioso rapaz chamado Joe Black (Brad Pitt) que se namora da súa filla (Claire Forlani). En realidade, Joe é a personificación da morte que ten unha misión que cumprir xunto a William Parrish.
Alfonso Osorio de Moscoso
Traxectoria
Fillo de Fernando Osorio de Moscoso Fernández de Córdoba. Licenciado en Dereito, foi seguidor político de Cánovas del Castillo. Maestrante de Sevilla e Duque de Terranova, en 1883 recibiu o título de marqués de Monasterio. Foi deputado a Cortes co Partido Conservador polo distrito de Caldas (1891-1893) e designado senador por dereito propio (1893).
Celtas Cortos
Celtas Cortos é un grupo español de música rock con influencias celtas. É un dos grupos nacionais máis exitosos, con máis de 2 000 000 de copias dos seus distintos traballos.
Aeroporto de Badaxoz
Entre 2006 e 2007, o aeroporto sufriu unha serie de obras para facer efectiva unha ampliación da terminal (de 2.500 m² a 4.400 m²), da plataforma de aeronaves (de 16.000 m² a unha para aviación comercial de 30.000 m² e outra de aviación xeral de 5.000 m²) e do aparcadoiro (pasando de 129 a 245 prazas, todas gratuítas). O 28 de xullo de 2010 púxose fin a todas as obras coa posta en funcionamento do resto de instalacións.
Alto Gállego
Xeografía
Limita ao oeste coa Jacetania, ao leste co Sobrarbe e o Somontano de Barbastro, ao sur coa Hoya de Huesca e ao norte con Francia (departamentos de Altos Pireneos e Pireneos Atlánticos). Está situada entre o Prepireneo e o Pireneo e as altitudes dos núcleos habitados oscilan entre os 650 e os 1.300 metros. Atópase rodeada de grandes bosques de máis de 50.000 hectáreas.
Gemini 6A
Desenvolvemento da misión
Gemini 6A foi a quinta misión tripulada do programa Gemini. A denominación 6A débese a que a misión orixinal foi planeada para o 25 de outubro. Ese día, coa tripulación, xa a bordo do foguete e uns quince minutos antes do lanzamento, lanzouse o GATV co que a Gemini 6 faría prácticas de manobras e cita espacial, pero o vehículo non chegou a órbita a causa dunha explosión do foguete lanzador. Sen GATV o control de terra decidiu cancelar o voo da Gemini 6.
Tamaguelos, Verín
Santa María de Tamaguelos é unha parroquia do concello de Verín na comarca de Verín, na provincia de Ourense. No ano 2007 tiña 223 habitantes, deles 105 eran homes e 118 eran mulleres, o que supón un incremento de 7 habitantes en relación ao ano anterior, 2006.
Xeografía
Estrada N-532 ao seu paso pola parroquia.|miniatura|dereita|200px No modelo de asentamento poboacional, o núcleo rural primitivo se sitúa na chaira da depresión do Támega, preto do seu curso, e preto do trazado da estrada N-532. A parroquia está atravesada pola ruta da Prata do camiño de Santiago.
Urbicaria (eparquía)
Urbicaria era un antigo territorio bizantino en Italia, hoxe comprendido entre o Lacio e a Toscana.
Límites
Xurxo de Chipre cita numerosas cidades como pertencentes a esta eparquía:
Live at the Paramount
Live at the Paramount é un vídeo ao vivo da banda estadounidense de grunge Nirvana, publicado o 27 de setembro do 2011. Foi editado en DVD e Blu-ray como parte do 20 aniversario do lanzamento de Nevermind. Amosa unha actuación ao vivo no Paramount Theatre de Seattle, o día 31 de outubro de 1991, o único concerto da banda filmado en película de 16 mm.
Conferencia de Alxeciras
Acta de Alxeciras, e as súas consecuencias
Entre os acordos asiados, España adquire cada Francia obrigas para exercer un protectorado en Marrocos, como quedou dito. Esta repartición tería lugar tras a sinatura do tratado de Fez en 1912, que fortaleceu a posición francesa e deixou o Imperio alemán sen ningunha ganancia colonial tanxíbel ao final da Conferencia.
Linguas britónicas
Datación
Unha lingua ou dialectos britónicos falouse tamén en Galicia durante a Idade Media no norte da actual provincia de Lugo (antiga provincia de Mondoñedo) e noutras zonas costeiras de Galicia por mor da importante colonia de bretóns que chegaron no Medievo ó noroeste da Península Ibérica fuxindo dende as Illas Británicas da invasión anglosaxoa. Non se conservan textos escritos en galaico-bretón.
Código Hays
Precedentes
Nova York converteuse no primeiro estado en crear un comité de censura en 1921, seguido por Virxinia o ano seguinte. Na década de 1920 o teatro de Nova York, logo adaptado á pantalla, estaba cheo de espectáculos en topless, palabras malsoantes, temas adultos e diálogos suxestivos.
Creación do código e os seus contidos
En 1929, Martin Quigley, editor do Motion Picture Herald e o xesuíta Daniel A. Lord crearon un código e enviárono aos estudios. Lord estaba especialmente preocupado polos efectos do cinema falado nos nenos. En febreiro do ano seguinte, varios xefes dos estudios, incluíndo Irving Thalberg da Metro-Goldwyn-Mayer (MGM), reuníronse con Lord e Quigley. Tras varias revisións aceptaron as suxestións do código, en parte para evitar a intervención gobernamental. Era responsabilidade da SRC supervisar a produción dos filmes e aconsellar a realización de cambios ou cortes. O 31 de marzo, a MPPDA aceptou acatar o código.
Tomografía por emisión de positróns
A técnica PET baséase na inxección dun trazador radioactivo por vía intravenosa entre 1h e 2h antes de obter a imaxe. Unha vez pasados estes minutos, o paciente colócase no escáner PET e fica sen moverse durante polo menos 30-45 minutos. O fundamento físico ven da emisión de positróns (similares ós electróns pero con carga positiva) por parte dos isótopos radioactivos inxectados, unha emisión que se produce en diferentes puntos dependendo do fenómeno fisiolóxico que se pretende estudar. Os positróns emitidos atopan no seu camiño electróns e producen unha aniquilación (partícula-antipartícula) que orixina dous fotóns de 511keV que se dirixen ós detectores do escáner coa información necesaria para coñecer os puntos onde a substancia radioactiva foi depositada. Técnicas matemáticas complexas (métodos de reconstrución) permiten chegar a unha imaxe tridimensional na que se presenta a distribución do trazador (glicosa co isótopo F-18 é o máis usado, por exemplo en oncoloxía).
Marianne Weber
Marianne Weber, de solteira Marianne Schnitger, nada en Oerlinghausen o 2 de agosto 1870 e finada en Heidelberg o 12 de marzo de 1954, foi unha socióloga, historiadora do dereito, política e feminista alemá. Centrou o seu traballo na investigación sobre a protección xurídica das mulleres, a súa independencia económica e educación, como medios para conseguir a igualdade.
Traxectoria
En 1918 Marianne Weber fíxose membro no Partido Democrático Alemán e pouco tempo despois foi elixida como deputada do parlamento do estado federal de Baden. Desde 1919 até 1923 foi a primeira presidenta da Bund Deutscher Frauenvereine (Asociación das Mulleres Alemás). En 1924 recibiu o seu doutoramento pola Universidade de Heidelberg.
John Wesley Harding
Listaxe de cancións
Todos os temas compostos por Bob Dylan.
FCSB
miniatura|200px|Steaua Bucuresti O FCSB , coñecido popularmente como Steaua Bucarest, é un club deportivo de Romanía, da cidade de Bucarest. Fundouse o 7 de xuño de 1947 por un decreto do xeneral Mihail Lascăr co nome de ''Asociaţia Sportivă a Armatei Bucureşti'.
007: Licencia para matar
007: Licencia para matar (en Licence to Kill) é o décimo sexto filme de espías da franquía James Bond. Foi producido por Eon Productions, e foi o segundo e derradeiro filme protagonizado por Timothy Dalton no papel do axente 007. Foi o primeiro que non empregou o título dunha historia de Ian Fleming. Tamén foi o quinto e derradeiro filme da serie dirixido por John Glen. A historia ten elementos de dúas historias e unha novela de Ian Fleming, así como trazos dos contos xaponeses sobre os rōnin. No argumento, Bond é suspendido como axente do MI6 e investiga ó narcotraficante Franz Sanchez, que ordenou un ataque contra o seu amigo da CIA Felix Leiter e a violación e asasinato da súa muller durante a lúa de mel. Orixinalmente titulado Licence Revoked na liña do argumento, o nome foi modificado durante a posprodución xa que os tests coa audiencia asociaban o termo coa condución.
Estrato
Estrato pode referirse a varios conceptos:
A Retorta, Recemel, As Somozas
A Retorta é un lugar da parroquia de Recemel no concello coruñés das Somozas, na comarca de Ferrol. Segundo o IGE, en 2011 tiña 13 habitantes (6 homes e 7 mulleres).
Cabalo andaluz
miniatura|250px|Cabalo andaluz. O cabalo andaluz (oficialmente Pura Raza Española) é unha raza de cabalo española orixinaria de Andalucía. Trátase dun cabalo ibérico de tipo barroco que está entre as razas equinas máis antigas do mundo. En España, tamén se lle coñece comunmente como "cabalo español" e denomínaselle oficialmente "Pura Raza Española" (PRE), porque se considera que o andaluz é o cabalo español por antonomasia, malia que existen moitas outras razas equinas españolas. Porén, na maioría de países recibe o nome de "cabalo andaluz". O cabalo cartuxano é unha das liñas de cría máis importantes desta raza.
Tarxeta de Nadal
Autores
miniatura|250px|[[Frances Ridley Harvegal foi unha das máis soadas autoras de textos para tarxetas de Nadal]]
Héroes del Silencio Tour 2007
Sevilla
Após once anos, Héroes volveron a Sevilla para o seu concerto do 20 de outubro, no Estadio Olímpico de La Cartuja.
Tras un inicio con temas máis melódicos, a banda tocou na segunda parte a súa repertorio máis movido, o que acendeu ao público con temas como "La sirena varada", "La herida", "Mar dentro", "Nuestros nombres" e "Avalancha". A sorpresa da noite produciuse cando o ex-produtor do grupo, Phil Manzanera, subiu ao escenario e interpretou dous temas á guitarra.
Live! Tonight! Sold Out!!
A meirande parte das imaxes ao vivo son de 1991 e 1992, con algunhas gravacións caseiras datadas a finais de 1990. As derradeiras imaxes son do 23 de xaneiro de d1993, no Hollywood Rock Festival do Río de Xaneiro.
Consello británico-irlandés
Nome do consello
O nome oficial do consello tamén é empregado nas linguas dos distintos membros:
Anzoátegui
Posúe 21 concellos e 49 parroquias civís. As súas principais cidades son: Barcelona, Puerto La Cruz, Puerto Píritu, Pariaguán, Lechería, Guanta, El Tigre, Anaco e Cantaura.
Xirasol
As propias sementes véndense normalmente como aperitivo e como alimento para os paxaros.
Santo Estevo, Recemel, As Somozas
Santo Estevo é un lugar da parroquia de Recemel no concello coruñés das Somozas, na comarca de Ferrol. Segundo o IGE, en 2011 tiña 9 habitantes (4 homes e 5 mulleres).
20th Century Boys (filme)
A historia do filme é a adaptación dos primeiros tomos da serie manga.
Proglote
As proglotes son producidas a partir do "pescozo" (estreitamento da parte posterior do escólex ou "cabeza" do verme) por un crecemento mitótico, seguido dunha constrición transversal. Os segmentos fanse máis grandes e maduros cando son desprazados cara a atrás por segmentos máis novos.
Illa Canosa
Na década dos anos 30 foi empregada como campo de aviación. O descubridor das cualidades da illa Canosa como campo de aviación foi Nemesio Álvarez Sánchez.
Nechtan mac Der-Ilei
Nechtan mac Der-Ilei ou Nechtan mac Dargarto (en irlandés antigo: Nechtan mac Der-Ilei ou Nechtan mac Dargarto) foi rei dos pictos entre os anos 706-724 e 728-729. Fillo de Dargart mac Finguine e de Der-Ilei, sucedeu ó seu irmán Bridei en 706. Está asociado a significativas reformas relixiosas entre os pictos. Abdicou en 724 en favor do seu sobriño e converteuse en monxe. En 728 e 729 loitou nunha guerra a catro bandos polo trono dos pictos.
Cabalo frisón
miniatura|250px|Cabalo frisón. O cabalo frisón é unha raza de cabalos de cor negra orixinaria de Frisia. É un animal de temperamento dócil e fisicamente bastante robusto. Foi creado principalmente en Frisia, no litoral norte dos Países Baixos, de onde se orixina o seu nome.
Helena Anxelina Ducaina
Familia
Filla de Miguel II Ducas, gobernante do Despotado de Epiro, e de Teodora Petralifaina. Nalgunhas fontes o seu pai aparece designado como Miguel Angelo. Foi irmá de Nicéforo I Ducas, que sucedeu a seu pai no Despotado do Epiro, e media irmá por parte de pai de Xoán I Ducas, gobernante de Tesalia. O seu avó paterno foi Miguel I Ducas, fillo ilexítimo de Xoán Ducas, quen foi o fillo máis vello de Constantino, o sétimo fillo do emperador bizantino Alessio I Comneno e Irene Ducas.
IES Porta da Auga
O IES Porta da Auga foi un centro público de ensino secundario de Ribadeo, nomeado así pola situación respecto da antiga muralla da vila, relativamente da dirección da Porta da auga. No ano 2012 foi unificado co IES Dionisio Gamallo Fierros, constituíndo o IES de Ribadeo.
Glatisant a Besta
Características
O monstro en cuestión ten a cabeza e o colo dunha serpe, o corpo dun leopardo, as ancas dun león e as patas dun cervo. O seu nome provén do bruído que emite o seu bandullo, como se fose o ladrido de "sesenta cans de caza inquisitivos". 'Glatisant' relaciónase co termo francés glapissant, que significa "ouvear" ou "ladrar" en especial os cans ou os raposos.
Referencias na literatura galega medieval
"Disse um infante ante sa companha
que me daria besta na fronteira,
Pica alpina
Poboación
En Europa a poboación reprodutora estímase entre 1,62 e 3,16 millón parellas, o que equivale a 3,23-6,32 millóns de individuos maduros. A poboción europea é un 25 % do total global, polo que unha estimación moi preliminar do tamaño da poboación mundial é de 12,92 a 25,28 millóns de individuos maduros, aínda que é necesaria unha validación adicional desta estimación. Sospéitase que a poboación é estábel a falta de probas de calquera descenso ou ameaza substancial. Estímase que a poboación europea é estábel
Cromatografía de afinidade
Uso
A cromatografía de afinidade pode utilizarse para purificar e concentrar unha substancia nunha mestura nunha solución tamponada, reducir a cantidade de substancias non desexadas na mestura, identificar os compoñentes biolóxicos que se unen a unha determinada substancia, ou purificar e concentrar unha solución encimática. A molécula de interese pode ser inmobilizda por medio de enlaces covalentes. Isto ocorre utilizando unha matriz insoluble como un medio cromatográfico como a celulosa ou a poliacrilamida. Cando o medio se une á proteína de interese esta queda inmobilizada.
Principio
Xeralmente, o punto de partida é un grupo de moléculas heteroxéneo cru dun extracto celular completo como un lisado celular, medio de crecemento ou soro sanguíneo. A molécula de interese ten que ter unha propiedade definida coñecida, que poida ser aproveitada durante o proceso de purificación de afinidade. O propio proceso pode considerarse unha captura nunha trampa, xa que a molécula diana é atrapada nunha fase ou medio estacionario sólido. As outras moléculas da fase móbil non quedan atrapadas, xa que non posúen esa propiedade. A fase estacionaria pode despois ser retirada da mestura, lavada, e a molécula diana liberada do seu atrapamento nun proceso chamado diálise. As moléculas desexadas son eluídas con substancias específicas despois de retirar por lavado as moléculas que non interaccionan. Así, isto produce un material altamente purificado. A elución altamente específica das macromoléculas desexadas da fase estacionaria é xeralmente efectuada engadindo ao tampón de elución un gradiente do mesmo tipo sobre a macromolécula e así desprazala. Posiblemente o uso máis común da cromatografía de afinidade é a purificación de proteínas recombinantes. A cromatografía de afinidade é unha excelente elección para o primeiro paso na purificación dunha proteína ou ácido nucleico a partir dunha mestura crúa.
Equipos en columna e en lotes
Ás veces utilízase un método híbrido no que a unión se fai polo método de lotes, pero a fase sólida coa molécula diana unida é metida nunha columna e os lavados e as elucións fanse na columna.
Desenvolveuse tamén un terceiro método, a absorción en leito expandido, que combina as vantaxes dos dous métodos mencionados antes. As partículas da fase sólida son situadas nunha columna onde a fase líquida é bombeada desde o fondo e sae pola parte superior. A masa das partículas asegura que a fase sólida non sae da columna coa fase líquida.
Medios e afinidade
Existen moitos medios de afinidade diferente para unha variedade de posibles usos. Brevemente e en xeral, estes medios e métodos son:
Especialidade
A cromatografía de afinidade de boronato consiste no uso de ácido borónico ou boronatos para eluír e cuantificar cantidades de glicoproteínas. As adaptacións clínicas aplicaron este tipo de cromatografía para realizar unha avaliación a longo prazo dos pacients diabéticos por medio da análise da súa glicohemoglobina.
Constantino Fernández Pico
Foi presidente do Deportivo da Coruña entre 2014 e 2019, en substitución do histórico Augusto César Lendoiro, e dende outubro de 2020 forma parte do consello de administración do Racing de Ferrol.
André Lotterer
Sumario
* Tempada en progreso.
Resultados Completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Diferenciación celular
Tipos de células de mamíferos e desenvolvemento
As células da liña xerminal son as que orixinan os gametos (ovocitos e espermatozoides) e pasan o seu xenoma ás seguintes xeracións. As células nai, pola súa parte, teñen a capacidade de dividirse por períodos de tempo indefinidos e dan lugar a células especializadas e a outras células fillas que se manteñen como células nai. O cigoto ten a potencialidade de orixinar un organismo enteiro. Nas primeiras horas despois da formación do cigoto, este divídese formando células idénticas. Nos humanos, catro días despois e tras varios ciclos de divisións, as células empezan a especializarse, formando unha esfera oca de células chamada blastocisto. O blastocisto ten unha capa externa de células, e no interior da súa esfera oca, hai un grupo de células chamado masa de células interna, as cales formarán virtualmente todos os tipos de tecidos do corpo humano, pero non poderían formar un organismo enteiro, polo que son pluripotentes.
Desdiferenciación
miniatura|dereita|[[Micrografía dun liposarcoma con certa diferenciación, que non é identificable como liposarcoma (beira esquerda da imaxe), e un compoñente diferenciado con lipoblastos e incremento da vascularización (á dereita na imaxe). O tecido adiposo completamente diferenciado, morfoloxicamente benigno (no centro da imaxe) ten poucos vasos sanguíneos. Tinguidura de hematoxilina-eosina.]] A desdiferenciación é un proceso celular que se dá en formas de vida basais, como en vermes e anfibios nos cales un célula diferenciada parcial ou terminalmente volve a un estado de desenvolvemento previo máis indiferenciado, o que xeralmente forma parte dun proceso rexenerativo. A desdiferenciación tamén ocorre en plantas. As células en cultivo celular poden perder as propiedades que orixinalmente tiñan, como a expresión de certas proteínas, ou cambian de forma. Este proceso tamén se denomina desdiferenciación.
Mecanismos
Outro importante mecanismo entra dentro da categoría das divisións celulares asimétricas, divisións que dan lugar a células fillas con destinos de desenvolvemento distintos. As divisións celulares asimétricas poden ocorrer a causa de determinantes citoplasmáticos maternos expresados asimetricamente ou debido a sinalización. No primeiro destes mecanismos, créanse células fillas distintas durante a citocinese debido a unha distribución desigual de moléculas reguladoras na célula parental; o citoplasma diferente que herda cada célula filla dá lugar a un patrón distinto de diferenciación en cada célula filla. Un exemplo ben estudado de formación de patrón por división celular asimétrica é o patrón do eixe corporal de Drosophila. As moléculas de ARN son un importante tipo de sinal de control intracelular da diferenciación. A base xenética e molecular das divisións celulares asimétricas tamén se estudou nas algas verdes do xénero Volvox, un sistema modelo para estudar como os organismos unicelulares poden evolucionar a organismos pluricelulares. Na especie Volvox carteri, as 16 células do hemisferio anterior dun embrión de 32 células divídense asimetricamente, producindo cada unha unha célula filla grande e outra pequena. O tamaño da célula ao final de todas as divisións celulares determina se esta se converterá nunha célula xerminal especializada ou nunha célula somática.
Control epixenético da diferenciación celular
Como cada célula dun organismo, independentemente do tipo que sexa, ten o mesmo xenoma, a determinación do tipo celular debe ocorrer no nivel da expresión dos xenes. Aínda que a regulación da expresión xénica pode ocorrer por medio de elementos cis- ou trans-regulatorios como son os promotores e amplificadores (enhancers) dos xenes, xorde o problema de como se mantén este patrón de expresión ao longo de numerosas xeracións de división celular. Os procesos epixenéticos xogan un papel fundamental na regulación da decisión de destinar a unha célula a ser unha célula nai, proxenitora ou madura diferenciada. Este capítulo centrarase principalmente nas células nai de mamíferos.
A romaría de Xelmírez
Narración
A obra está narrada en terceira persoa cun narrador omnisciente. Nesta obra Otero Pedrayo combina o relato da ficción histórica coa descrición de paisaxes e lugares arquitectónicos.
O Chao, O Deveso, As Pontes de García Rodríguez
O Chao é un lugar da parroquia do Deveso no concello coruñés das Pontes de García Rodríguez na comarca do Eume. Estaba despoboado no ano 2014 segundo datos do IGE.
James Chadwick
Liverpool
Chadwick foi profesor de física na Universidade de Liverpool desde 1935. Como resultado do "memorándum Frisch-Peierls" en 1940 sobre a factibilidad da bomba atómica foi incorporado ao Comité MAUD, que investigou a cuestión. Visitou Norte América como na Misión Tizard de 1940 para colaborar con estadounidenses e canadenses na investigación nuclear. Tras volver a Inglaterra en novembro de 1940, concluíu que nada sacaría das investigacións ata o final da guerra. En decembro de 1940, Franz Simon, encargado de MAUD, afirmou que era posible separar o isótopo do uranio 235. O informe de Simon incluía as estimacións de custos dunha gran planta de enriquecemento de uranio. Máis tarde, James Chadwick escribiría que "foi naquela época cando me dei conta de que a bomba atómica non só era posible, tamén inevitable. Entón empecei a tomar somníferos. Era o único remedio."
Entroido
Orixe da palabra carnaval
Posteriormente xurdiu outra etimoloxía manexada no ámbito popular: a palabra italiana carnevale significaría que durante a época do carnaval a "carne vale", ou sexa que se pode comer. Tamén se propón outra etimoloxía sen fundamento que provén da expresión latina carrus navalis, ou sexa unha especie de carro triunfal que posiblemente saíse en desfile durante estas datas.
Calendario
O Entroido, ao variar conforme a Pascua e a Coresma, non ten datas fixas. O martes de entroido adoita coincidir en febreiro ou nos primeiros días de marzo, pero as celebracións relacionadas poden comezar xa en xaneiro. É o que se coñece como ciclo do entroido e que ten nas diferentes vilas de Galiza distintas extensións. Tense tomado como referencia o entroido de Xinzo como o máis longo, se ben a súa distribución en cinco semanas é común a boa parte das comarcas centrais ourensás, como Maceda. En realidade non é o ciclo máis longo pois este é o de Laza onde o ciclo comeza segundo se dan as badaladas o día de ano novo co primeiro folión. Tamén son en ocasións máis longos que o entroido de Xinzo o entroido de Verín e o entroido de Vilariño de Conso, segundo en que momento de febreiro ou marzo caia o entroido pois en Verín o ciclo dá comezo o día de santo Antón (17 de xaneiro) e en Vilariño de Conso o ciclo dá comezo o día de Candelas (2 de febreiro). As súas datas fundamentais, por orde, son:
Antonio Casares Rodríguez
Vida persoal
Casou con Juana Teijeiro Fernández, irmá de Maximino Teijeiro Fernández e foi pai de Fermín Casares Teijeiro.
Interkosmos 10
Interkosmos 10 (Интеркосмос 10 en ruso), tamén denominado DS-U2-IK Nº 4, foi un satélite artificial soviético lanzado o 30 de outubro de 1973 mediante un foguete Kosmos 3M desde o cosmódromo de Plesetsk.
Córvulo de Friúl
Córvulo (?-?) foi un duque longobardo do Friúl de principios do século VIII.
Made in Asturies
Intérpretes
Isaac Turienzo Trío: Isaac Turienzo (piano), Joshua Kühl (baixo), Félix Morales (batería) con Paul Garment (clarinete e saxo)
Capitolio da Habana
O Capitolio da Habana é un edificio gobernamental da cidade da Habana, construído no ano 1929, que acolle ás dúas cámaras lexislativas de Cuba. O edificio está situado no centro da cidade, ocupa unha superficie de 13.484 metros cadrados, e está rodeado de 26.391 metros cadrados de xardíns.
-161
Outros
Historia ano a ano
Centrophorus
Centrophorus é o xénero tipo da familia dos centrofóridos, condrictios da orde dos escualiformes, que son tiburóns propios das augas profundas coñecidos como lixas.
Landari de Friúl
Landari (? - 671?) foi un duque longobardo do ducado de Friúl no 671.
Soledad Cazorla
Soledad Cazorla Prieto, nada en Larache (Marrocos) o 19 de febreiro de 1955 e finada en Madrid o 4 de maio de 2015, foi unha xurista española, primeira fiscal de Sala contra a Violencia sobre a Muller. Foi a responsable da posta en marcha e de dirixir a rede de fiscais especialistas en violencia contra as mulleres creada tras a entrada en vigor en 2004 da Lei Integral contra a Violencia de Xénero, responsabilidade que exerceu durante unha década, desde 2005 até a súa morte. Defensora da igualdade, a súa carreira profesional estivo estreitamente vinculada ao desenvolvemento desta lei.
Traxectoria
miniatura|Intervención de Soledad Cazorla sobre a Lei Integral contra a Violencia de Xénero en España. Níxer 2008.
Manuel Lourenzo
Traxectoria
Por outra parte, en 1980 crea a Compañía Teatral Luís Seoane e, en 1981, recibe con Pillado un premio outorgado pola Aula de Teatro da Universidade de Santiago de Compostela, outorgado a raíz dun traballo sobre o teatro de Luís Seoane. Tamén en 1981, e tamén con Francisco Pillado Mayor, funda a editorial Castrodouro.
En decembro de 2021 a Federación de Asociacións Culturais Galiza Cultura ofreceulle a homenaxe A vida nunha cesta. Un agasallo para Manuel Lourenzo.
Cimitarra, Colombia
Cimitarra é un concello colombiano do departamento de Santander. É a capital da provincia de Carare-Opón. No ano 2015 contaba con 44 733 habitantes e está situada a 190 metros sobre o nivel do mar. Inclúe o correxemento de Puerto Araujo.
Martha and the Vandellas
Martha Reeves continuou a traballar como artista en solitario, mais nin ela nin ningunha das outras integrantes conseguiu acadar o éxito que tiveron nos seus días de gloria. Na década de 1990, Reeves volveu cantar de novo coas Vandellas, con dous grupos de forma alternada: un formado polas integrantes orixinais (Ashford e Beard) e outro polas súas irmás Lois e Delphine.
Rayo Vallecano de Madrid
Historia
Na tempada 2010-11, o club consegue matematicamente o ascenso a Primeira División, acabando en segunda posición. Na tempada 2011-12 consegue salvar a categoría na última xornada.
Brulote
miniatura|Brulotes da Armada hispánica Un brulote (do francés brûlot, de brûler, que significa queimar) é un barco cheo de explosivos, combustibles e inflamables como a pólvora ou lume grego, e dotada de ganchos nos penoles das súas vergas e bauprès. Empregábase para incendiar os buques de guerra inimigos ancorados ou para destruír as obras dos portos e as pontes que cruzaban os ríos. Xeralmente, eran aproveitados os cascos de barcos e buques moi envellecidos para convertelos en brulotes.
Ducado de Normandía
Consolidación do Ducado
O seu fillo Ricardo II (996-1026) será o primeiro duque de Normandía e estabelecerá un embrión da corte ducal en Ruán. Con el, considérase que Normandía se afasta da herdanza escandinava para integrarse no mundo dos francos. Para asentar o seu poder, creou condados gobernados por membros da súa familia nas fronteiras do ducado, e outorgou bispados a varios dos seus parientes. Como a paz e a seguridade volveron á rexión, o papado retomou as súas relacións cos descendentes deses viquingos, que un século antes queimaban e saqueaban igrexas e abadías. Alén de ser o seu vasalo, Ricardo I foi un aliado do rei de Francia Roberto o Piadoso, co que mantivo unha relación case de igual a igual. De feito, daquela xa se considera a Normandía como un dos territorios máis ricos e poderosos de Francia.
Laura Quintillán
Laura Quintillán Núñez, nada en Montevideo en 1956, é unha violinista e política galega do Partido Comunista dos Traballadores de Galiza. miniatura|Papeleta dos candidatos ao [[Senado de España|Senado por Pontevedra nas Eleccións Xerais de 2016.]]
Gran Premio de Austria de 1981
O Gran Premio de Austria de 1981 foi unha carreira do Campionato do Mundo Fórmula 1 celebrada no Circuíto de Österreichring o 16 de agosto de 1981. Foi a 11ª carreira da tempada de Fórmula Un de, o 14º Gran Premio de Austria e a décima segunda que se celebrou en Österreichring. A carreira levouse a cabo sobre 54 voltas ao circuíto de 5´942 quilómetros para unha distancia total de carreira de 321 quilómetros.
George Steiner
miniatura|Steiner en 2013. Francis George Steiner, nado en Neuilly-sur-Seine o 23 de abril de 1929 e finado en Cambridge o 3 de febreiro de 2020, foi un crítico e teórico da literatura e da cultura, e escritor. Trátase dun dos intelectuais de influencia internacional máis relevantes desde mediados do século XX.
San Victorio
O topónimo San Victorio pode referirse a:
José Casares Gil
Traxectoria
Estivo en París completando a súa formación con Henri Moissan, o descubridor do flúor e autor de técnicas de investigación en baixas e altas temperaturas. En 1899 viaxou a Nova York, onde traballou con Alexander Smidt na separación de metais nobres e terras raras.
Haydée Santamaría
Reorganización do Movemento
En 1955 participou na fundación do Movemento 26 de Xullo.
A revolución no poder
Fidel confioulle entón a misión de fundar en 1959 unha institución cultural que sería emblema entre os intelectuais e críticos de todo o orbe: a Casa das Américas, organismo a través do cal recibiu a algún dos máis prestixiosos intelectuais do momento.
En 1965 estaría entre os fundadores do novo Partido Comunista de Cuba e sería electa membro do seu Comité Central. Integrou a presidencia da Organización Latinoamericana de Solidariedade (ONDAS), que se reuniría na Habana, en 1967, para coordinar a loita insurreccional en todo o continente.
Pedro Tenorio
Traxectoria
Era descendente de Diego Alonso Tenorio, nobre galego, señor de Tenorio, instalado en Toledo tras sérenlle concedidas terras na zona por Afonso X, logo de campañas militares polo sur da Península Ibérica. A súa familia tiña fortes intereses económicos na zona de Talavera, onde exercían como auténticos oligarcas.
Aldea Ferreiro, Santa Baia de Berredo, A Bola
Aldea Ferreiro é un lugar da parroquia de Santa Baia de Berredo no concello ourensán da Bola na comarca da Terra de Celanova. Tiña 13 habitantes no ano 2016 segundo datos do INE e do IGE, dos cales 8 eran homes e 5 mulleres.
Charles Pic
GP2 Series
En 2011, Pic fichou polo Barwa Addax Team, xunto con Giedo van der Garde. e completou a súa mellor tempada na categoría, logrando dúas vitorias, Cataluña e Mónaco e outros dous podios que lle permitiron acabar en 4ª posición na clasificación xeral do campionato, tres puntos por diante de Van der Garde.
Marussia (2012)
miniatura|right|Pic pilotando un [[Marussia F1|Marussia en Gran Premio de Malaisia de 2012]]
Céide Fields
Investigación e conservación
Coa finalidade de preservar o lugar e asegurar a continuación da investigación, usouse un método sinxelo para explorar os campos. Este consistiu na sondaxe e cartografía dos muros a través de perforacións con barras de ferro cun mango en forma de cruz. Estas ferramentas xa se empregaran previamente para atopar e extraer madeira que quedara enterrada na braña en época prehistórica. Os seus restos foron descubertos grazas ás marcas que deixaba a xeada na superficie do terreo, e foron utilizados para construír neste claro. Os utensilios de perforación transmitían vibracións en ambos os extremos da torada. Se estas se percibían en ambos lados significaba que o tronco non se rompera ao caer, polo que pagaría a pena escarvar.
O clima da época era moito máis cálido, permitindo unha boa colleita case todo o ano. Isto pódese acreditar a partir dalgunhas mostras obtidas dos restos de árbores que foron atopados no pantano.
Nakota
Historia da denominación errónea
As súas conclusións foron plenamente confirmadas pola investigación de campo realizada, durante 23 anos, por Jan Ullrich que tivo como conclusión a compilación, en 2008, do seu dicionario Lakota. Segundo Ullrich, o erro na denominación nome dos yankton-yanktonai,
Os assiniboine separáronse moi cedo da agrupación yankton-yanktonai e a súa fala chamada tamén nakota, volveuse máis distintiva e inintelixíbel para os falantes de lakota e dakota.
Gliconeoxénese
Precursores
Os ácidos graxos non poden converterse en glicosa en animais, con excepción dos ácidos graxos de cadea ímpar ou ramificada, os cales liberan propionato, un precursor do succinil-CoA. Os animais apenas temos ácidos graxos de número impar de carbonos, polo que esta vía non é moi importante, pero nos ruminantes si, porque as bacterias do seu rume fermentan toda a glicosa a propionato e outros ácidos e o animal non tería glicosa se non recorre á gliconeoxénese.
Ciclo de Cori e ciclo da alanina
O ciclo da alanina, que ocorre soamente no músculo esquelético, consiste na oxidación da glicosa a piruvato, a metabolización do piruvato en alanina (para retirar o NH3 tóxico do músculo), e o transporte ao fígado, onde será reconvertida a piruvato e o NH3 excretado como urea. O piruvato é utilizado entón na gliconeoxénese. Este ciclo ten lugar cando se produce moita alanina no músculo, resultado de desaminacións e transaminacións entre aminoácidos e cetoácidos ou a partir do piruvato da glicólise ou en estados como a inanición no que se degradan proteínas.
Do fosfoenolpiruvato á frutosa 1,6-bisfosfato
Estas reaccións son reversibles, polo que se utilizan os encimas da glicólise en sentido inverso. Nelas consómese un ATP e un NADH por cada piruvato inicial.
Da glicosa 6-fosfato á glicosa libre
A reacción glicolítica coa hexoquinase non se pode utilizar, porque é irreversible. No seu lugar úsase o encima glicosa 6-fosfatase do retículo endoplasmático do fígado e riles dos vertebrados. Esta glicosa formada no fígado pasa ao sangue e é distribuída polo corpo.
Estreito de Rande
Características
Na zona máis angosta o estreito ten unha largura de 660 metros. A profundidade é de entre 20 e 30 metros. Pola beira da península do Morrazo, ocupa territorios da parroquia de Domaio, no concello de Moaña, e de San Adrián de Cobres no concello de Vilaboa. Porén, a densidade de poboación arredor do estreito é pequena, xa que a irregularidade do relevo propiciou que non se desenvolvesen grandes núcleos na zona.
Santo Cristo de Laza
=A Eva= A Eva é unha moza nativa da aldea que debe mostrar durante a celebración un tipo recatado mantendo a postura e sen acceder co mínimo xesto ás pretensións do Adán. O nome da elixida gárdase nun rigoroso segredo. Antes todas as mozas da aldea tiñan unha norma que debían cumprir todas si ou si; consistía en que mentres non chegue a hora da saída da Eva tiñan que manterse ocultas para que a xente non deducira quen podía ser. Dicíase que á moza que lle toca o papel de Eva casaría ao ano seguinte; isto debeuse cumprir anos atrás, pero a día de hoxe non é algo que ocorra.
O Abrahán ten barbas longas e leva unha túnica bordada e engalanada, tamén porta unha aixada ao lombo que lembra a condena do Xénese. O Isaac é un rapaz de non máis 10 anos cunha túnica menos pomposa e máis arabesca. O anxo é unha nena tamén de curta idade vestida cunha túnica branca e ás.
=Bibliografía=
http://www.laza.info/laza/?page_id=2725
Xogos Olímpicos de 1928
Modalidades disputadas
miniatura|240px|Participantes
Patoloxía
Características
As enfermidades, entendidas como proceso patolóxico, poden manifestar signos ou síntomas apreciables directamente ou por medio de diversas técnicas diagnósticas. Confírmase a súa existencia mediante o exame das lesións ou por evidencia da causa (etioloxía), sexa un microorganismo, virus ou parasito, no caso das enfermidades infecciosas, ou a alteración dalgún dos compoñentes do organismo (como tal, a glicosa na diabetes, ou a hemoglobina na anemia).
Especialidades
250px|miniatura|Intervención cirúrxica nun fresco de Pompei Co desenvolvemento da ciencia médica e dos modernos métodos diagnósticos fíxose necesario que os médicos se especializasen en áreas cada vez máis concretas. Esta división fíxose atendendo a criterios diferentes, como son as causas das enfermidades (infecciosas, parasitarias, metabólicas)ou os métodos terapéuticos (cirúrxicas):
Laureano Prieto
Laureano Prieto Rodríguez, nado en Carracedo da Serra (A Gudiña) o 9 de setembro de 1907 e finado en Ourense o 23 de xullo de 1977, foi un mestre que se especializou na etnografía galega, particularmente a relacionada coa comarca de Viana (Ourense).
Mar Cantábrico
miniatura|250px|dereita|Vista de satélite do mar Cantábrico 250px|miniatura|dereita|Temporal no mar Cantábrico. As ondas batendo contra a [[Illa de Mouro e o seu faro.]]
Historia
O mar Cantábrico foi considerado tradicionalmente un mare tenebrosum, pechado, perigoso e de difícil tránsito. No entanto, as investigacións arqueolóxicas actualmente cuestionan esta visión. Desde finais do século I d. C., das súas resgardadas baías e enseadas xurdiron asentamentos que co tempo chegaron a ter grande importancia, como demostra o xurdimento da Hermandad de las Cuatro Villas ou das Marismas, federacións de portos que conformaron un poder naval e económico de primeira orde no Arco Atlántico.
Cámaras Time of Flight
miniatura|Tres perspectivas de captura dunha imaxe con sensor TOF coa súa representación do ruído eliminado á esquerda. Unha cámara Time of Flight ou ToF permite, sen elementos mecánicos e precisando dun só dispositivo ou unidade, obter información completa en 3D da escena partindo dunha imaxe monocromo ou cor convencional.
A estimación do tempo de chegada ao detector do sinal emitido sérvelle a esta tecnoloxía para reconstruír unha nube de puntos 3D en representación do escenario físico en fronte do sensor.
Aplicación na industria
Na loxística e nas cadeas de produción as cámaras ToF permiten facer medidas en tempo real do volume e tamaño de paquetería
Nicolau Nasoni
dereita|miniatura|230px|Torre dos Clérigos, Porto miniatura|dereita|230px|Pazo de Mateus, Vila Real Nicolau Nasoni, nado en San Giovanni Valdarno o 2 de xuño de 1691 e finado en Porto o 30 de agosto de 1773, foi un arquitecto ítalo-portugués que desenvolveu moito do seu traballo en Portugal, especialmente na cidade do Porto.
Cornedo
O topónimo galego Cornedo pode referirse a:
Arquitectura popular
Características
É unha arquitectura preindustrial, complementaria da arquitectura culta, xa que ambas as dúas evolucionaron a partir dunha arquitectura primitiva. Por outra banda, en moitos casos a arquitectura popular reflicte os modelos da arquitectura culta, xa que as clases populares, historicamente sometidas, reflicten o comportamento e os modos das clases dominantes. Isto vese ben nos hórreos de pedra, claras copias dos enfeites das igrexas barrocas galegas.
A arquitectura popular está influída polas necesidades de acubillo dos habitantes de cada zona en función das características climáticas da mesma e condicionada polos materiais que na súa contorna podían atopar e empregar. Paisaxisticamente está perfectamente integrada fornecendo unha harmonía co contorno. Así pois hai unha distribución zonal da arquitectura popular, podéndose atopar construcións populares típicas nas diferentes zonas de Galicia.
Materiais
A pedra é o material principal para o enlousado de eiras, camiños, e para a construción de muros, piares, e en xeral, elementos verticais.
O ladrillo non aparece en Galicia até ben entrado o século XX.
Invasión celta dos Balcáns
A partir das súas novas bases no norte de Iliria e Pannonia, as invasións galas culminaron no século -III coa invasión de Grecia, Macedonia e Tracia. A invasión de Grecia no ano -279 foi precedida por unha serie de campañas militares dirixidas cara o sur dos Balcáns e contra o Reino de Macedonia, favorecido polo estado de confusión que se seguiu a partir da complexa sucesión de Alexandre o Grande. Unha parte da invasión cruzou Anatolia e acabaron por instalarse na zona que despois veu a ser chamada Galacia.
Primeiras expedicións
No -335, os celtas enviaron representantes para render homenaxe a Alexandre o Grande, mentres os macedonios estaban metidos nunha guerra contra os tracios na fronteira norte. Algúns historiadores suxiren que este acto diplomático foi en realidade unha avaliación do poder militar macedonio. Despois da morte de Alexandre, os exércitos celtas comezaron a invadir as rexións do sur, ameazando o reino grego de Macedonia e o resto de Grecia. No -310, o xeneral celta Molistomos atacou fondamente o territorio ilirio, sometendo ós dardanios, ós peonios e ós tribalios. O novo rei macedonio Casandro sentiuse obrigado a tomar ós seus vellos inimigos ilirios baixo a súa protección. No -298, os celtas intentaron un ataque contra Tracia e Macedonia, onde sufriron unha dura derrota preto de Haemus Mons a mans de Casandro. Con todo, outro grupo de celtas liderado polo xeneral Cambaules marcharon sobre a Tracia, ocupando grandes áreas.
O Aroxo, Loiba, Ortigueira
O Aroxo é un lugar da parroquia de Loiba no concello coruñés de Ortigueira na comarca do Ortegal. Tiña 3 habitantes no ano 2009 segundo datos do Instituto Galego de Estatística, dos cales eran 2 homes e 1 muller, o que supón unha diminución con relación ao ano 2000 cando tiña 6 habitantes.
Departamento de Kolda
Ten catro localidades con condición de comuna:
Almudena Cueto
Almudena Cueto Sánchez, nada en Nava o 26 de outubro de 1975, é unha avogada e política feminista e socialista española, dende 2015 directora xeral do Instituto Asturiano da Muller e da Mocidade.
David Álvarez Carballido
Traxectoria
Fuxiu a Buenos Aires en 1948, onde asistiu ás reunións da Federación de Sociedades Galegas e participou nas actividades dos republicanos contra a ditadura franquista. Foi detido en varias ocasións. Durante a súa estadía en prisión ingresou no Partido Comunista de España en 1952. Regresou a Galicia clandestinamente en 1962. Axudou a constituír células comunistas e estableceu contactos cos enlaces sindicais de fábricas e asteleros. Estableceuse en Vigo e participou na campaña para impedir o fusilamento de Julián Grimau. Foi detido e torturado ata que foi trasladado á prisión de Carabanchel. En 1964 foi condenado a 18 anos de prisión. Ao saír da prisión retornou a Fonsagrada e traballou como reloxeiro. Despois viviu en Lugo e A Coruña, onde seguiu desenvolvendo actividades vinculadas co PCE.
Álvaro de Bazán
Marqués e mecenas
O poeta renacentista Cristóbal Mosquera de Figueroa ao dedicarlle un dos seus libros, dános a relación de títulos e honras que o Marqués posuía:
Polonia
Etimoloxía
A orixe do nome Polanie en si é incerto. Podería derivar dalgunhas palabras polacas como "pole" (campo), xa que predominan as terras e outeiros baixos en toda esta vasta rexión, desde a costa báltica aos contrafortes dos montes Cárpatos. Inter Alpes Huniae et Oceanum est Polonia, sic dicta en eorum idiomate cuasi Campania é a descrición por Gervasio de Tilbury na súa Otia Imperialia (Recreación para o emperador, 1211). Nalgunhas linguas, os exónimos para Polonia derivan doutro nome tribal, Lechitas (Lechici).
República das Dúas Nacións
O poder da mancomunidade decaeu despois do dobre ataque de 1648. O primeiro foi a maior revolta cosaca, na que colaborou o Khanato de Crimea, nos territorios orientais de Kresy; os sublevados solicitaron a protección do tsar fronte ás tropas da nobreza da Mancomunidade polaco-lituana. miniatura|esquerda|A [[República das Dúas Nacións no momento de maior extensión, tras a Paz de Deulino de 1619.]] En 1651, debido á crecente ameaza dos seus aliados tártaros, o atamán cosaco Khmelnytsky pediu ao tsar Alexis I de Rusia que incorporase Ucraína aos seus dominios, en calidade de ducado autónomo baixo a protección rusa. Desta maneira a influencia rusa substituíu a polaca en 1654. A segunda ofensiva contra a mancomunidade foi a invasión sueca en 1655, na que participaron tamén Transilvania e Brandeburgo, e que se coñece como «Avalancha».
Particións e ocupación
miniatura|[[Tadeusz Kościuszko toma xuramento ao rei na Rynek Główny (Praza do mercado) de Cracovia en 1794.]]
Segunda guerra mundial
O 19 de abril de 1943, ao mando de Mordecai  Anilewicz, no gueto de Varsovia levantaronse en armas contra os nazis, que foi esmagado o 6 de maio. Case a totalidade da poboación xudía polaca foi exterminada. miniatura|esquerda|[[Varsovia, capital de Polonia, destruída polos alemáns tras o alzamento de 1944.]] En agosto de 1944, comezou o alzamento de Varsovia, planificado polo Armia Krajowa ou Exército Territorial, que representaba o goberno constitucional no exilio. Formaba parte da Operación Tempestade, para liberar Polonia antes de que o fixese a Unión Soviética. As tropas polacas sostiveron 63 días o asedio alemán, pero ante a falta de apoio aliado, foron superadas polas moito mellor equipadas tropas alemás. O final da contenda saldouse con 250.000 civís de Varsovia mortos, a maioría executados, e máis do 85% dos edificios da cidade destruídos.
Xeoloxía
miniatura|esquerda|Dunas do [[Parque nacional de Słowiński.]] O único deserto situado en Polonia esténdese sobre a Conca de Dąbrowa (situada preto da cidade de Dąbrowa Górnicza). Chámase o deserto de Błędów, situado no Voivodato de Silesia no sur de Polonia. Ten unha superficie total de 32 quilómetros cadrados. É un do únicos cinco desertos naturais en Europa. Tamén é o deserto máis caloroso desas latitudes. O deserto de Błędów xurdiu hai miles de anos por un glaciar que se derreteu. A estrutura xeolóxica específica foi de grande importancia. O espesor medio da capa de area é duns 40 metros, cun máximo de 70 metros.
Clima
A rexión máis cálida en Polonia é a da Baixa Silesia situado no suroeste de Polonia, onde as temperaturas no verán media entre 24 e 32 °C, pero pode chegar de 34 a 39 °C nalgúns días de xullo e agosto. As cidades máis cálidas de Polonia son Tarnów e Cracovia, ambas as situadas no Voivodato da Pequena Polonia. As temperaturas medias en Cracovia son 20 °C no verán e 0 °C no inverno. Tarnów ten o verán máis longo de toda Polonia, de 115 días, a partir de mediados de maio a mediados de setembro. A rexión máis fría de Polonia atópase no nordés no Voivodato de Podlaquia, preto da fronteira con Belarús e Lituania. A cidade máis fría é Suwałki. O clima vese afectado polas frontes frías que veñen de Escandinavia e Siberia. A temperatura media no inverno en Podlaquia oscila -4 °C -15 °C.
Usos do chan
Hoxe en día Polonia é un país con perspectivas agrícolas favorables, e máis de dous millóns de granxas privadas. É o principal produtor europeo de patacas e centeo (o segundo maior no mundo para o ano 1989), o maior produtor do mundo de triticale, e un dos produtores máis importantes da cebada, avea, remolacha, cogombro, liño e froitas. É o cuarto maior provedor da Unión Europea de carne de porco, despois de Alemaña, España e Francia. Por outra banda, o goberno segue debatendo unha nova reforma agraria e a procura da opción da poxa de grandes extensións de terras agrícolas de propiedade estatal.